Oluline konflikt Euroopa Ühenduse ja Norra vahel puhkes vaalapüügi küsimustes. Juuni algul 1993 asus Norra taas püüdma üht kohalikku vaalaliiki (minke whale), mis ei kuulunud küll Maailma Looduse Fondi ohustatud liikide nimekirja, kuid mille püügi suhtes oli Rio de Janeiro tippkohtumisel kehtestatud moratoorium. 27. mail 1993 võttis Europarlament vastu Norra tegevust hukkamõistva otsuse ja mõned parlamendiliikmed läksid isegi nii kaugele, et kuulutasid vaalapüügi Norra liitumisläbirääkimiste tähtsaimaks küsimuseks.